钦定古今图书集成/明伦汇编/宫闱典/第087卷 > 赵郡公主 下嫁司马跃
## 钦定古今图书集成/明伦汇编/宫闱典/第087卷 > 赵郡公主 下嫁司马跃

按《魏书司马楚之传》：“楚之子金龙。金龙弟跃，字宝龙，
尚赵郡公主，拜驸马都尉，代足为云中镇将、朔州刺
史，假安北将军、河内公。跃表罢河西苑封，与民垦殖。
有司执奏，此麋鹿所聚，大官取给，今若与民，至于奉
献时禽，惧有所阙。诏曰：‘此地若任稼穑，虽有兽利，事
须废封，若是山涧，虞禁何损？寻先朝置此，岂苟藉斯
禽，亮亦以俟军行薪蒸之用，其更论之’。”跃固请宜以
与民，高祖从之。还为祠部尚书、大鸿胪卿、颍川王师。
以疾表求解任。太和十九年卒，赠金紫光禄大夫，赐
朝服一具，衣一袭，绢一千匹。楚之父子相继镇云中，
朔土服其威德。